GiliGold/VAD_KnessetCorpus huggingface dataset:
חיים אמסלם: אני קורא פה את התגובה של גברת מירי כהן עוזרת בכירה.
חיים אמסלם: היא אומרת שבגלל בעיות תקציביות עם חצי מליון שקלים שיכולים לעזור לפתור בעיה תקציבית, אז זה צחוק?
מיקי עופר: התפרצת לדלת פתוחה.
טלב אלסאנע: זה קיים בקופות חולים.
מיקי עופר: בוודאי.
מיקי עופר: כרוקח אני רוצה להגיד כך.
מיקי עופר: קודם כל רוהיפנול כבר אין בארץ בצורה חוקית, לא מייבאים בארץ, יש רק את ההיפנודורם.
מיקי עופר: הוא נכנס לתוך פקודת הסמים המסוכנים.
מיקי עופר: זאת אומרת כאילו יש עליו פיקוח יותר.
צפריר גורן: לא היפנודורם, פלוניטראזפאם.
מיקי עופר: נכון, אתה צודק.
מיקי עופר: לגבי הניתור שלו בשתן ובדם, ההיפנודורם הכדור מכיל 2 מ"ג.
מיקי עופר: אלו ייצאו מהגוף סדר גודל של 36 שעות.
מיקי עופר: לדעתי, המערכת לא כל כך רגישה כדי לקלוט את הננו-גראמים שישנם בדם אחרי שמשתמשים.
מיקי עופר: אם תיקח 2 מ"ג ותפזר אותם ב-6 ליטר דם של האדם, אתה מקבל ננו-גראמים.
מיקי עופר: יכול להיות שהמכשיר הוא לא רגיש.
צפריר גורן: בוא נדייק.
צפריר גורן: יש היום שיטות אנליטיות לראות עד 12 שעות אולי עד יממה לראות הפלוניטראזפאם בדם.
מיקי עופר: סיברת את אוזני.
שמאי גולן: חבר הכנסת גלזר שאל, אז מה עושים.
שמאי גולן: עושים שלושה ארבעה דברים.
שמאי גולן: ראשית סוגיית המודעות, לנושא סוגיית סם האונס, רוב רובם של הצעירות מודעות, מכירות ויודעות, אבל אנחנו לא נעצור את העניין הזה.
שמאי גולן: למשל בדצמבר במסגרת השבועיים של המלחמה בסמים, לקראת מסיבות הסילבסטר וכל המסיבות הידועות, אנחנו נצא בקמפיין גדול מאוד שהוא יהיה הקמפיין השנתי שלנו, שהוא עוסק והתמקד במוקדי הבילוי, גם אלכוהול, גם סמי אונס, גם דברים אחרים.
שמאי גולן: בהזדמנות אנחנו נציג פה את הקמפיין כדי שתראו.
שמאי גולן: הנושא השני שצריכים להבין אותו, מתרחב קצת יותר למושג של תרופות דלפק.
שמאי גולן: אלו תרופות שלא במרשם.
שמאי גולן: יש טרנד חדש בארצות הברית, כבר כמעט ואין מסיבות סמים, יש מסיבות תרופות.
שמאי גולן: מה שאנחנו הכרנו כמסיבות סמים, שם זה מסיבות תרופות.
שמאי גולן: הילד לוקחים מארון התרופות של ההורים את כל אותם סירופים, יודעים לסדר את כל הסידורים, יודעים לעשות מזה סמים.
שמאי גולן: לצערי, אני מתחיל לראות סימנים בישראל.
שמאי גולן: גם בישראל מתחילים להיות סימנים כאלה.
שמאי גולן: כעת זה ברמה שאנחנו מזהירים את ההורים, תעכבו אחרי מה שמתרחש בארון התרופות, תראו מה הילדים לוקחים ומה הילדים לא לוקחים.
שמאי גולן: נצטרך לטפל בזה.
שמאי גולן: אנחנו לא רוצים לעשות צעקה ציבורית, כדי לא לגרות את הילדים שלא יודעים להתחיל לחפש בארונות, אבל זה בפירוש הנושא השני.
שמאי גולן: יש לחפש כלי פשוט יעיל ונוח, דוגמת הדבר הזה שהראיתי כאן או דברים אחרים, שיכולה צעירה לשים את הדבר הזה, או כל פטנט אחר בשתייה שהיא קיבלה, אם יש סם כזה או אחר.
שמאי גולן: ראיתי בצרפת איזשהו דבר מאוד מעניין שמחולק היום בפאבים, בגלל המודעות של סם האונס שם.
שמאי גולן: מחלקים משקאות בקרטונים סגורים לחלוטין, עם קש שרק היא יכולה לנעוץ את זה, ורק אז היא שותה.
שמאי גולן: כלומר יש לה הבטחה מלאה שהיא לא מקבלת משהו במשקה פתוח.
שמאי גולן: לגבי הצעירות אנחנו צריכים להגביר מודעות.
שמאי גולן: זה לא כמו הסמים הרגילים שאנחנו מטפלים, אל תשתמשו בסמים וכו'.
שמאי גולן: זה משהו אחר לחלוטין.
שמאי גולן: הבעיה שלנו, וזה מתחבר למה שאמרת, זה לטפל בהגברת הענישה בכלל על סמים כי זה נכון.
שמאי גולן: יש קלות של בתי המשפט בגזירת העונשים, החל מהנסיון שלנו פה אנחנו ננסה בעזרת הכנסת, עד כדי כך של להטיל עונשי מינימום על סוחרי סמים מן הסוגים השונים.
שמאי גולן: מערכת המשפט לא כל כך מתלהבת.
שמאי גולן: נדמה לי שהקלות שבהם בתי המשפט מתייחסים לעבריינים הסמים יכול להיות שמחייבת אותנו ככנסת כן להחליט על עונשי מינימום.
שמאי גולן: החיבור של עברייני מין לסם האונס, לצאת בקריאה ציבורית אל שופטי ישראל, כשכבר מגיעים כאלו מקרים, לעשות את מקסימום הענישה שאפשר למען יראו ויזהרו כי זה מה שצריך לעשות.
שמאי גולן: אני מציע לקיים דיון נפרד כאן על סוגיית הענישה של בתי המשפט, בכלל עברייני סמים.
שמאי גולן: אני לא מדבר על משתמשים.
שמאי גולן: לא צריך לערב את המשתמשים.
חיים אמסלם: אני הייתי מציע לקיים סוגייה עקרונית על הנושא החינוכי, האם נכשלנו בחינוך.
חיים אמסלם: מדברים מסביב ומסביב על החינוך, נו, מה קורה?
שמאי גולן: אני מציע לקיים סימפוזיון בכנסת לא בחדר הזה, אפילו מצידי באודיטוריום להקדיש לעניין הזה שש שעות, שמונה שעות, שגם יראו נתונים, בזה אין לי בעיה, בשמחה רבה.
נסים זאב: נעשה את זה בהזדמנות.
שרון לרר: ערכנו ערב עיון בחודש יולי שעבר שעסק בנושא של אלימות מינית במקומות בילוי.
שרון לרר: אני רק רוצה לתת עוד איזשהו רעיון לטובת אלה שעובדים על קמפיינים, ומתעסקים בשאלה חינוכית.
שרון לרר: לקחת בחשבון במסרים שמעבירים לנשים ונערות מה שמתואר שם, הקושי הרב שיש בתלונה, תחושת הבלבול והאחריות והאשמה שממילא קיימת, איך הגעתי למצב הזה שאני בכזה חוסר שליטה, ואני לא יודעת מה קרה איתי לאחר מכן.
שרון לרר: לכן הייתי מבקשת לחשוב היטב, אולי גם להתייעץ איתנו כשעובדים על הדברים האלה.
שרון לרר: לחשוב איך להעביר מסרים שאם מישהי מגיעה למצב הזה לאחר מעשה, שאותו מסר לא ישמש למשהו שהוא מופנה אליו בחזרה.
שרון לרר: זאת אומרת, לא שמרת על המשקה שלך, לא ידעת להגן על עצמך, לא פלא שהדבר הזה קורה.
שרון לרר: זו רק נקודה למחשבה שאולי ראוי להפוך בה תוך כדי עבודה בשאלות החינוכיות וענייני הקמפיינים.
סלה עטר: אני רק תהיתי אם אפשר כמו בדיקה ביטחונית, אני לא יודעת אם זה ריאלי, אבל באמת לבדוק בכליו של אדם שהוא לא מחזיק את הסמים האלה.
סלה עטר: השאלה אם זה ריאלי.
קריאה: כרגע מדובר על שלוש תרופות, אבל יש עוד הרבה מאוד תרופות שיש להם אפקטים דומים.
סלה עטר: אין שום סיבה שאדם שמוזמן למסיבה יבוא עם הכדורים שלו.
שמאי גולן: הוא יבוא עם אבקה כמו סוכרזית.
מיקי עופר: קשה מאוד לזהות את זה.
מיקי עופר: זה כדור בגודל של כדור סוכרזית.
מיקי עופר: זה בצבע של כדור סוכרזית.
סוזי בן ברוך: למה כל כך ברור לנו, ולבעלי מועדונים ופאבים, אפשר לעשות חיפוש בכניסה כדי למצוא סכין ולסמים לא.
סוזי בן ברוך: למה לא? מה קרה?
סוזי בן ברוך: כי כבר בתת מודע שלנו אנחנו משלימים עם העובדה שמועדון נועד גם להשתמש בסמים ולשתות.
סוזי בן ברוך: ההערה במקומה אדוני.
סוזי בן ברוך: ברגע שיידעו שיש סיכוי לעשות חיפוש בכניסה למועדונים ועושים חיפוש.
סוזי בן ברוך: או שזורקים את הילדים החוצה, או ששומרים להם את זה בכניסה.
סוזי בן ברוך: זאת עבירה מסוג פשע.
סוזי בן ברוך: עצם העובדה שיידעו שיש סיכוי לעשות חיפוש בכניסה, לכל סוגי הסמים, לאו דווקא לסם אונס.
סוזי בן ברוך: עצם זה כבר יהווה הרתעה.
נסים זאב: רבותי, זה לא מציאותי.
שמאי גולן: יעשו מאיתנו צחוק.
מירי כהן: כשאני נכנסת לכנסת אני צריכה להפקיד את גאז המדמיע וכו'.
מירי כהן: ולפה אני לא יכולה להכניס משהו?
סוזי בן ברוך: הבעיה מתחילה בחינוך.
מירי כהן: אני אומרת לשים את אותם שומרים שנמצאים בשלב הכניסה גם בשלב היציאה.
מירי כהן: כשרואים מישהי שמנותקת מהמציאות, או שנראית לא בסדר, או שואלים אותה איך קוראים לך או משהו כזה, אפשר לזהות בשלב היציאה.
שרון מייבסקי: בשירותים של בעלי המועדונים מעודדים אותם.
שרון מייבסקי: ..
מירי כהן: יכול להיות שיהיה אפשר לאתר אותם בשלב היציאה.
נסים זאב: יכול להיות, אבל זה לא אומר שניתן לבדוק את התרופות.
מירי כהן: לא תרופות.
מירי כהן: אתה רואה מישהי שהיא מנותקת למציאות, נראית מסוממת.
מירי כהן: אתה שואל אותה עם את הולכת.
נסים זאב: אם יהיה פיקוח שיכול גם לאכוף את החוק, יהיה כדאי לדעתי מבלי לחטט בתוך הכיסים, בתוך הארנקים, לראות אם יש משהו חריג ולבדוק את זה לגופו של עניין.
סוזי בן ברוך: עובדים כרגע בארבעה משרדי הממשלה לגבש את הצעת החוק בעניין, האם השוטרים יקבלו שכר או לא.
סוזי בן ברוך: וגם אם כן, אז זה לא יהיה בכל מועדון, זה יהיה במקום מרכזי של איחוד כמה מועדונים.
סוזי בן ברוך: אי אפשר לשים שוטר בכל מועדון.
סוזי בן ברוך: יש לנו בעיה אקוטית, הבעיה היא חינוך ומודעות ציבורית.
סוזי בן ברוך: שני דברים שצריך לקחת בחשבון, ועל זה צריך לעבוד מאוד קשה.
סוזי בן ברוך: כי כל מה שנעשה להרתיע, תמיד יהיה סם אחר שיומצא, תמיד תהיינה שיטות חדשניות.
סוזי בן ברוך: כאן הבעיה האמיתית, צריך להתחיל בבעיה לא רק בסימפטומים.
גליה שחם: הנושא של ההרתעה.
גליה שחם: לאו דווקא השאלה אם תמצא, אלא נוכחות של גורם אוכף מרתיע כבר מפחיתה תופעות כאלה.
גליה שחם: ולכן לא הייתי מזלזלת בזה, וזה חלק מהחינוך של הציבור לדעת שזה לא לגמרי פתוח, אלא יש פה כן איזושהי עין פקוחה.
סוזי בן ברוך: שלא תחשבו שאין משטרה עכשיו.
סוזי בן ברוך: רוב השוטרים בכלל אין להם שבת בבית.
סוזי בן ברוך: כמעט כולם במרכזי בילוי.
סוזי בן ברוך: גם היום יש הרבה.
גליה שחם: אני חושבת שזה לא מספיק.
גליה שחם: אני ראיתי במקומות אחרים בעולם, שיש ממש אנשי אבטחה כאלה, שעוברים במקומות בילוי, ובמקום שרואים מישהו שהוא קצת השתטה כתוצאה משתיית אלכוהול אז מזהירים אותו.
גליה שחם: זאת אומרת לא מחכים לתוצאות החמורות.
סוזי בן ברוך: הוא כבר לא יודע מה קורה איתו, הוא שתוי.
גליה שחם: נכון, בגלל האלימות, ובגלל כל התוצאות של ההשפעה של החומרים האלה.
מיקי עופר: אני קורא לוועדת הסמים, להורות למשרד הבריאות ליישם את מסקנות הוועדה שהם הקימו למערכת.
סלה עטר כץ: המשרד לקח על עצמו, אנחנו נבדוק את זה, וננסה לקדם את זה.
נסים זאב: עוד קודם לדיון הגעתי כבר למסקנה שבעצם צריך לאמץ את מסקנות הוועדה.
מיקי עופר: דיווח והמלצות הוועדה לניפוק סמים מסוכנים וחומרים פסיכוטרופיים בקהילה, מטעם משרד הבריאות.
נסים זאב: הוועדה ממליצה על הקמת מערכת ממוחשבת שתפקח על שלושת הגורמים: הרופאים, הרוקחים והמטופלים.
נסים זאב: וגם לאמץ את סעיף ב' שקיים, אני ממש קורא את זה כלשונו וככתבו, להקמתו של מנגנון כלל ארצי ממוחשב שיכלול את בתי המרקחת של קופות חולים, בתי המרקחת הפרטיים, בתי המרקחת הצבאיים, ויאפשר מעכב אחר תפוצתם של סמים מסוכנים.
נסים זאב: גם את סעיף ג' שהוועדה ממליצה מעקב ובקרה על הנתונים שירשמו במערכת הממוחשבת על רופאים, רוקחים ומטופלים, והפעלת סנקציות משמעותיות ודיווח למשטרה במקרה של פעילות בניגוד לחוק.
נסים זאב: לגבי הנושא התקציבי אני רוצה להתייחס, מכיוון שמדובר בעלות ממש כה מזערית.
נסים זאב: אני חושב שזה צריך להיות באחריות משרד הבריאות.
נסים זאב: אבל במידה ומשרד הבריאות ימצא לנכון לשתף את קופת החולים, הוא יעשה זאת.
נסים זאב: בכל מקרה, אנחנו דורשים ממשרד הבריאות לייישם את מסקנות הוועדה.
זאב אלקין: שלום לכולם, אתחיל מהפן הרשמי, אחר כך נעבור לפן הלא רשמי.
זאב אלקין: והעיקר, אני אעביר את השרביט ואת המקום למי שצריך לנהל את הישיבה.
מוחמד ברכה: אני מתכבד בהתאם להוראות סעיף 10א' לתקנון הכנסת להביא בפניכם את המלצת ועדת הכנסת בפני חברי הוועדה המיוחדת למאבק בנגע הסמים, לבחור בחבר הכנסת מוחמד ברכה לכהן כיושב ראש הוועדה.
מוחמד ברכה: אני מעמיד את ההמלצה להצבעה.
מוחמד ברכה: הצבעה בעד – רוב נגד – אין נמנעים – אין ההמלצה לבחור את חבר הכנסת מוחמד ברכה ליו"ר ועדת הסמים נתקבלה.
זאב אלקין: אדוני, חבר הכנסת מוחמד ברכה, נבחרת פה אחד.
מוחמד ברכה: אני מודה לחברי הוועדה על הבחירה, ואני מודה כמובן לוועדת הכנסת, יושב ראש הקואליציה, שטרח באיחור מה לבוא ולהגיד את הפנינים שאמר לפני רגע.
מוחמד ברכה: האמת היא שאנחנו עוסקים בנושא שהוא די כאוב, וגם כן לא זוכה לתשומת לב מספקת.
מוחמד ברכה: בלי להרבות במלים, אני מקווה שאני אוכל למלא את התפקיד הזה לטובת כל אזרחי מדינת ישראל.
מוחמד ברכה: גם לקדם את המלחמה בנגע הסמים וגם בחיבור החדש שנוצר לעניין הזה והוא, העניין של אלכוהוליזם.
מוחמד ברכה: משפחות רבות במדינה מכל שכבות האוכלוסייה לא מבדילים בין עשירים לעניים, בין פריפריה לבין מרכז, בין ערבים ליהודים, בין דתיים לחילוניים וזה מחייב את ההיערכות של הכנסת, של הבית, של כל אזרחי המדינה לבוא לכאן ולנסות לקדם את העניין.
מוחמד ברכה: כמובן בשיתוף פעולה עם הרשות למלחמה בנגע הסמים, אני מקווה שכבר בשבוע הבא נקיים פגישת היכרות.
מוחמד ברכה: הזמן דוחק, כבר בשבוע הבא נקיים פגישה שתיגע בתקציב המדינה, והחלק של אותה מלחמה צודקת בעיני כולם בנגע הסמים, והתקציב שקיים בתוך תקציב המדינה ובתוך חוק ההסדרים, כמובן הדברים האלה יבואו לידי ביטוי בישיבה שתהיה בשבוע הבא.
מוחמד ברכה: היום, אני לא רוצה להרבות במלים.
מוחמד ברכה: אני רוצה להודות לקודמי בתפקיד, חבר הכנסת נסים זאב, שמילא את התפקיד בשנים האחרונות בצורה מוצלחת וטובה.
מוחמד ברכה: בהחלט ארצה להיעזר בו ובנסיון שלו ובידע שלו.
מוחמד ברכה: העובדה שהוא חבר ועדה יתן גם כן משמעות לאותו ניסיון בישיבת הוועדה.
מוחמד ברכה: גם כן אני רוצה להיעזר ביושב ראש אחר של הוועדה שהיה, עוד לפני שתי קדנציות, חבר הכנסת טל אלסאנע, שמילא את התפקיד גם כן בהצלחה מרובה.
מוחמד ברכה: בכל אופן ההצלחה סביב השולחן הזה בנושא שאנחנו מדברים עליו, היא הצלחה של כל החברה ללא יוצא מן הכלל.
מוחמד ברכה: אני רוצה להתכבד ולתת את רשות הדיבור לקודמי בתפקיד, חבר הכנסת נסים זאב שיגיד כמה מלים, אחר נשמע כמה דוברים בקצרה ונפנה את השולחן לבאים אחרינו.
נסים זאב: ראשית, אני רוצה לאחל הצלחה רבה ליושב ראש החדש.
דב חנין: הוא "חדש" פעמיים.
נסים זאב: הניסיון הרב שיש לו והתעוזה שיש לו אין להרבה חברים, מכירים אותו בכנסת.
נסים זאב: כשהוא יושב ראש הוא מאוד ממלכתי.
נסים זאב: אגב, הוא יכול להתחרות גם עם אחרים.
נסים זאב: כשהוא חבר, אני לא יודע, פוליטיקה זה פוליטיקה, אבל כשהוא סגן יושב ראש הכנסת, או כשהוא יושב ראש ועדה, כפי שאני מכיר את חבר הכנסת ברכה, הוא מכובד ביותר.
נסים זאב: כפי שאמר היושב ראש, שהוועדה הזאת לא זוכה לתשומת לב רבה, במיוחד כשהוועדה הזאת היא ועדה חשובה.
נסים זאב: אני אומר לכם מתוך ניסיון, הייתי כמעט בכל הוועדות.
נסים זאב: הוועדה הזאת מספר שתיים אחרי ועדת החוץ והביטחון.
נסים זאב: יש פה סוגיות רבות שאפילו חופפות בנושא ביטחון, נושא של הגבולות, המעברים, הסמכויות שיש לאותם שוטרים שבודקים האם לבדוק אמל"ח, או לבדוק העברת סמים.
נסים זאב: נכון שהתחום שאנחנו עוסקים בו מגוון - חינוך, שיקום, בנושאי רווחה וגם בנושאי בריאות.
נסים זאב: כפי שאמר ראש הממשלה שרון, זוהי בעיה לאומית, בעיה אסטרטגית אחר הנושא של הביטחון, וזה נכון.
נסים זאב: אם אנחנו מתייחסים לאלימות, אם אנחנו מתייחסים לתופעות שליליות קשות בחברה הישראלית, זה בדיוק הנושא והסוגייה.
נסים זאב: אנחנו רואים הרבה פשיעה שגואה בעקבות הסמים.
נסים זאב: לכן, העבודה פה היא מאוד רבה.
נסים זאב: אגב, יש פה צוות נפלא שליווה אותי.
נסים זאב: מנהלת הוועדה וכל החברים שנמצאים פה - מה שתרצה, מה שתבקש, בכל שעה יהיו לרשותך.
נסים זאב: אפשר הרבה מאוד להיעזר בהם.
נסים זאב: בהזדמנות הזאת אני רוצה להודות לצוות הנפלא שנמצא איתנו במשך שנים.
נסים זאב: אני חושב שעשינו עבודה מאוד טובה בעיקר בנושא של הסיורים.
נסים זאב: אתה מכיר את השטח מקרוב, אתה רואה את ההבדלים בכל מוסד, שיטות הפעולה, שיטות העבודה, איך כל אחד עובד.
נסים זאב: למשל רק שלשום עזרה בת-שבע בסוגייה אמנם פרטנית, של בחור בודד שמכור לסמים.
נסים זאב: בחור כזה בתוך משפחה זה פשוט חורבן של כל המשפחה כולה.
נסים זאב: אי אפשר פשוט לתאר, כל יום שהוא יושב בבית, כל שעה שהוא נמצא – אגב, הרבה פעמים בתי משפט בהחלטות אומרים מעצר או שיקום.
נסים זאב: השיקום הוא מאוד חיוני, והשאלה לאיזה ערוץ שיקומי אני שולח את אותו בחור.
נסים זאב: איפה הוא יותר התאקלם, איפה הוא יותר השתלב כדי להביא אותו כמה שאפשר חזרה לבית, חזרה לחברה, כדי שיוכל להשתקם.
נסים זאב: שוב, אני מאחל לך הצלחה, אדוני יו"ר הוועדה מוחמד ברכה.
מוחמד ברכה: תודה אדוני.
טלב אלסאנע: אני רוצה להצטרף לברכות.
טלב אלסאנע: אני מאחל הצלחה לחברי מוחמד ברכה.
טלב אלסאנע: אני חושב שמה שאמר נסים זאב, שלא רק מבחינת התוכן, מבחינת השם – ועדת חוץ וביטחון עוסקת בביטחון, הוועדה הזאת עוסקת במלחמה נגד נגע הסמים.
טלב אלסאנע: פעם היה יושב ראש וועדה רפאל איתן, התקיים דיון, ואז הוא אומר, תשמעו בלבנון מגדלים ומייצאים, אנחנו צריכים לשלוח את חיל האוויר להפציץ ולרסס, הוא כבר מדבר על מלחמה דרך וועדת המלחמה בסמים.
טלב אלסאנע: לכן הייחוד של הוועדה הזאת לדעתי נוגעת בכל התחומים.
טלב אלסאנע: זאת אומרת, ועדת החינוך דנה בעניין של החינוך.
טלב אלסאנע: הוועדה למאבק לנגע הסמים דנה בחינוך וההשלכות של החינוך למאבק הזה.
טלב אלסאנע: ועדת הרווחה דנה ברווחה.
טלב אלסאנע: זאת ועדה שדנה ברווחה בהיבט הזה.
טלב אלסאנע: גם בעניינים של ביטחון פנים, עניין של אסירים, בתי הסוהר.
טלב אלסאנע: לדעתי, העוצמה היא להצליח לרתום את כלל המערכות.
טלב אלסאנע: מערכת החינוך וגם נציבות שירות בתי הסוהר, שבתי סוהר יהפכו להיות גם כן איזושהי מסגרת של שיקום וגמילה, כי יש הרבה אסירים שנכנסים ושם יוצאים מכורים לסמים.
טלב אלסאנע: ובכן, כמה שאפשר לרתום עוד מערכות זה לדעתי המפתח להצלחה.
טלב אלסאנע: כפי שאמר חבר הכנסת נסים זאב.
טלב אלסאנע: ברשותך, אני מקווה שביחד נעזור לך להצליח במשימה שהיא הצלחת החברה וההתגברות על הבעיה האמיתית שהיא בעיית המדינה והמגזר הערבי.
טלב אלסאנע: אנחנו יודעים בלוד, ביפו, בהרבה מקומות זה נגע קשה וזו משימה לא קלה.
עפו אגבאריה: אני רוצה לברך את היושב ראש הנבחר.
עפו אגבאריה: אני מאחל לך הצלחה, כי העניין הזה של הסמים הוא עניין שדורש טיפול וטיפול יסודי.
עפו אגבאריה: אני מדבר בנקודת מבט של רופא.
עפו אגבאריה: ראיתי את האנשים הנגועים בדברים האלה, בסמים.
עפו אגבאריה: טיפלתי באנשים כאלה, אני חושב שיש מקום בהחלט להגביר את הטיפול באנשים האלה.
עפו אגבאריה: הטיפול הוא נרחב, גם מבחינה חברתית, חינוכית ובריאותית.
עפו אגבאריה: אפילו מבחינת בריאות שאם קיים נגע כזה בבית מסוים, זה יכול לפגוע בהורה מסביב לבית הזה.
עפו אגבאריה: זה גורם לקסטרופות גדולות מאוד, הן מבחינה אנושית וחברתית ואפילו דתית לפעמים.
עפו אגבאריה: זה בגלל מחסור בהרבה מתקנים שיכולים לעזור לאנשים האלה.
עפו אגבאריה: אולי לא רואים את זה מהצד הזה, אבל כשאתה נמצא - - אספר דבר קטן שקרה לי במסגרת הטיפול שלי בבחור שנגוע בסמים שבא אליי בשעה שתיים בלילה עם צרור גדול של זהב.
עפו אגבאריה: כל הזהב של אשתו וגם עם אקדח.
עפו אגבאריה: הוא דפק בדלת, שאלתי מי שם, הוא אמר אני חולה תקבל אותי.
עפו אגבאריה: אני פותח את הדלת, הוא שם לי את הזהב על השולחן ואומר, אם עכשיו אתה לא נותן לי סמים, הוא לא איים עליי, אני הורג.
עפו אגבאריה: יש לי בן בגיל שלושה חודשים, אני אהרוג אותו ואת כל הזהב אני אמכור ואקנה בזה סמים.
עפו אגבאריה: אז תארו לעצמכם כמה דבר כזה יכול להיות מסוכן, גם לחברה, גם לאנשים שבכלל אין להם נגע כזה.
עפו אגבאריה: הנושא מחייב את הוועדה לדאוג לכיוון הזה, איך להקטין את הנגע הזה, כי זה לא רק נגע מקומי, זה יכול להיות מגפה.
דב חנין: אני מאוד שמח להגיד את המלים האלה.
דב חנין: אני רוצה לאחל לך הצלחה, אבל זה לא רק ברכה ואיחולים של הצלחה, אני משוכנע שאתה תצליח בתפקיד הזה.
דב חנין: אתה מביא לתפקיד הזה שני דברים מאוד חשובים.
דב חנין: הדבר הראשון זה יכולת אישית בלתי רגילה, גם מרץ, כישרון ויכולת למבט רחב ולהבין בין עיקר לטפל.
דב חנין: הדבר השני שאתה מביא לתפקיד הזה, זה באמת ראייה חברתית מאוד רחבה של השאלה הזאת.
דב חנין: כי באמת, דרך השאלה של הסמים אנחנו צריכים לעסוק בכל הבעיות של החברה הישראלית, בבעיות של חינוך, של רווחה ושל עוני זה מאבק בנגע הסמים.
דב חנין: כמובן גם שאלות השיקום וההתמודדות עם אנשים שכבר מכורים, אבל השאלות של המניעה הם שאלות חברתיות, כלכליות, חינוכיות, תרבותיות מאוד רחבות.
דב חנין: אתה מביא את כל היכולות האלה לוועדה הזאת, ואני משוכנע שאתה תצליח באמת לעשות פה עבודה מצוינת.
מוחמד ברכה: יושב ראש הקואליציה, חבר הכנסת זאב אלקין, בבקשה.
זאב אלקין: אני מצטרף למבקרים.
זאב אלקין: אני חושב שמדובר בוועדה חשובה.
זאב אלקין: מדובר על בעיה שהיא פגע של החברה הישראלית שהיא חוצה את כולם.
זאב אלקין: היא חוצה בני לאומים שונים, בני דתות שונות, אין לה שום מאפיין וזה פוגע בכולם בלי להבחין.
זאב אלקין: הרי זה לא סוד שבתחילת הכנסת הזאת עלתה שאלה האם צריך ועדות מיוחדות או ספציפית ועדות כאלה.
זאב אלקין: עמדתי היתה בוודאי שכן, כי אני לא רואה כרגע שאנחנו קרובים לפתרון הבעיה ולכן הכנסת כאן חייבת להיות הזרוע המפקחת אחרי הזרוע המבצעת.
זאב אלקין: אין לי ספק שאתה תעשה את התפקיד נאמנה, חברי הכנסת יתנו לך גיבוי.
זאב אלקין: אתה חבר כנסת מאוד ותיק ומנוסה בבית ומבחינה הזאת הוועדה הזאת זכתה כאן בהנהגה ראויה.
זאב אלקין: כולנו נעמוד לימינך ולשמאלך, כל אחד לפי השקפותיו ונעזור לך לעשות את הדברים בצורה הטובה ביותר.
מוחמד ברכה: בעניין הזה חשוב שיהיה משמאל ומימין, מאחורה ומקדימה.
זאב אלקין: אין פה קואליציה ואופוזיציה, ואין כאן ימין ושמאל.
זאב אלקין: מדובר בנגע שצריכים לבער אותו וכל מה שדרוש לקבל את כל הסיוע.
מוחמד ברכה: תודה לכל הדוברים.
מוחמד ברכה: לסיום, אני רוצה לציין שאתמול קיימתי ישיבת היכרות קצרה עם צוות הוועדה, עם מנהלת הוועדה בת-שבע, עם מזכירת הוועדה ועם גלעד.
מוחמד ברכה: אני מתרשם שמצפה לי עבודה עם אנשים שמשתפים פעולה, אנשים מסורים שיש להם ניסיון.
מוחמד ברכה: אני אזדקק מאוד לעצה הטובה שלכם.
מוחמד ברכה: אני מקווה שבסופו של יום נבוא ונסכם שזזנו בכמה סנטימטרים, כמה מטרים, אני לא יודע, אבל שזזנו קדימה.
מוחמד ברכה: בכל אופן, אני מודה לכל הדוברים.
מוחמד ברכה: אני נועל את הישיבה.
מוחמד ברכה: צהריים טובים לכולם.
מוחמד ברכה: אני מתכבד לפתוח את הישיבה הראשונה של הוועדה למאבק בנגע הסמים ואלכוהול.
מוחמד ברכה: אני עדין בשלב של למידת התפקיד.
מוחמד ברכה: בעבר הייתי חבר הוועדה ויש לי מושג על תחומי הפעולה של הוועדה, אבל אין לי ספק שעל אף שהיא לא ועדה סטטוטורית מוועדות הכנסת, היא וועדה חשובה ביותר והיא נוגעת לכלל האזרחים במדינה, ללא קשר אם הם מרכז או פריפריה, יהודים או ערבים, עשירים או עניים.
מוחמד ברכה: הנגע הזה פושה בכל שכבות האוכלוסייה במדינת ישראל.
מוחמד ברכה: אנחנו אמורים לפעול בתחום הזה גם מתוך גישות של מניעה ושל חינוך וגם של טיפול והרתעה וגם של בריאות.
מוחמד ברכה: העבודה של הוועדה נוגעת למשרדים רבים של הממשלה אבל היא בעיקר פועלת עם ומול הרשות הלאומית למלחמה בסמים ואלכוהול.
מוחמד ברכה: ראינו שיש חשיבות רבה לקיים את הדיון הזה מהר ככל האפשר, במיוחד אחרי שהממשלה אישרה בשבוע שעבר את תקציב המדינה לשנתיים, שנת 2009 ו-2010, וזו פעם ראשונה שזה קורה, שתקציב מאושר לשנתיים.
מוחמד ברכה: אני חושב שזה לא בריא כי זה לא לוקח בחשבון את התמורות ואת השינויים החברתיים, מערכתיים כלכליים שקורים במהלך שנה אחת, על מנת לתת עליהם מענים לקראת השנה הבאה, אבל זה מה שאישרה הכנסת ועל פי זה אנחנו נפעל, וזה מה שאישרה הממשלה בשבוע שעבר.
מוחמד ברכה: כמובן שבשבועות הקרובים התקציב יונח על שולחנה של הכנסת לקריאה ראשונה, שנייה ושלישית, וזה פרק הזמן החשוב או הקריטי כדי לתקן אי אלו חסרונות או חסרים בתוך הצעת התקציב.
מוחמד ברכה: מה שיאושר בסופו של תהליך, שאני חושב שזה עד סוף יוני תחילת יולי, שהתקציב יאושר סופית, מה שיאושר זה מה שקיבע גורלות.
מוחמד ברכה: היות ואנחנו עוסקים במה שאנחנו עוסקים, אנחנו צריכים לדאוג לנושא של המאבק בנגע הסמים והאלכוהול.
מוחמד ברכה: לכן, ראינו שיש דחיפות לקיים את הפגישה הזאת מהר ככל האפשר, על מנת שסיכומים של הדיונים בענין הזה, נוכל להעביר למשרד לביטחון פנים מצד אחד וגם לידיעת חברי הכנסת, שאנחנו מקווים שיהיו מחויבים לשאלת התמיכה במאבק החיוני הזה, בנגע הסמים והאלכוהול.
מוחמד ברכה: אני מקווה שבסופו של יום, לקראת ההצבעה בקריאה שלישית, נמצא עצמנו במקום טוב יותר מזה שאנחנו נמצאים היום.
מוחמד ברכה: על פי הצעת התקציב שאושרה בממשלה, אושר בסיס של תקציב לרשות בסך של 11 מיליון שקל, שזה לדעתי לעג לרש.
מוחמד ברכה: זה לא יכול להיות דבר שממלא את המינימום של המינימום הנדרש.
מוחמד ברכה: אנחנו יודעים שבשנים קודמות היתה מסגרת תקציב דומה אבל בסופה של כל שנה, אחרי תוספות והעברות תקציביות ממשרדי ממשלה שונים או אחרי העברות תקציביות מתוך עודפים, התקציב התייצב על 30,35 מיליון שקל.
מוחמד ברכה: עוד מעט מנכ"ל הרשות ידבר בעצמו, אבל הרשות היום אינה מציבה רף לממשלה שהוא בלתי ניתן להשגה.
מוחמד ברכה: על כן, אני חושב שאנחנו צריכים לפעול בימים הקרובים על אישור תקציב המדינה בקריאה שנייה ושלישית, על מנת לחזק את הרשות למלחמה בסמים.
מוחמד ברכה: אגב, היום התפרסם סקר של מכללת לוינסקי ושל הרשות, שמצביע על מגמות מאוד מדאיגות.
מוחמד ברכה: לא מדאיגות בעצם ההזדקקות של תלמידים או אנשים צעירים שצורכים סמים לחבריהם.
מוחמד ברכה: טוב שהם צורכים אבל מה שמדאיג הוא ההזדקקות ליועצים במסגרת בית הספר או למורים היא נמוכה וזה לא אמור להביא אותנו למסקנה שם ממלאים תפקידים מיותרים אלא זה צריך להביא אותנו למסקנה אחרת, שצריך לחזק דווקא את העיסוק של מערכת החינוך בנושא הזה.
מוחמד ברכה: אני כמובן יכול להגיד הרבה דברים עכשיו, במסגרת ימי הלימודים וההשתלמות שאני עורך בוועדה הזאת, אבל אני רוצה לברך את הנציגים מהרשות למלחמה בסמים ונציגי הממשלה שהגיעו.
מוחמד ברכה: אני מציע שבשבילי ובשביל הצופים שצופים בנו בבית, בתור ישיבה ראשונה, שאנשים יציגו את עצמם במשפט או שניים מעבר לשם, ונתחיל את הישיבה.
יאיר גלר: אני מנכ"ל הרשות למלחמה בסמים.
יאיר גלר: עוד מעט שנה בתפקיד.
איתן גורני: סגן מנהל הרשות למלחמה בסמים קרוב ל-12 שנים.
איתן גורני: בעברי הייתי איש משטרה כ-30 שנה בתפקידים בכירים בתחום הסמים.
אריה פרבר: אני חשב הרשות.
אריה פרבר: בתפקיד 17 שנים.
אריה פרבר: בעברי באתי מצה"ל, פנסיונר של הצבא.
איריס יוגב: ראש תכנון ובקרה ברשות.
איריס יוגב: נמצאת ברשות 20 שנים.
דב בארי: רפרנט רווחה וביטוח לאומי, משרד האוצר.
אריאל סיזל: עורך דין אריאל סיזל, יועץ משפטי במשרד לביטחון פנים.
דני קריבו: מהמשרד לביטחון פנים, ראש אגף תכנון, תקצוב ובקרה.
מוחמד ברכה: אני מודה לכולם ואני מקווה שנצא לדרך שנסכם אותה בסוף כאנשים שהתקדמו במטרה שהציבו לעצמם.
מוחמד ברכה: אני חושב שבוועדה הזאת לא יתגלעו בינינו מחלוקות על רקע אידיאולוגי, פוליטי, כי את המס החיוני הזה של מחויבות למלחמה בנגע הסמים, את זה אנחנו משלמים כולנו.
מוחמד ברכה: השאלה מה אנחנו עושים בפועל.
מוחמד ברכה: אני רוצה להזמין את מר גלר להביא את דברי הרשות.
יאיר גלר: ראשית, הייתי רוצה לפתוח בברכות.
יאיר גלר: אדוני היושב ראש, לקחת משימה חברתית מהמדרגה הראשונה.
יאיר גלר: המשימה אמנם נלווית במשאבים כלכליים אבל בראש וראשונה היא משימה חינוכית, משימה קהילתית, ואין ספק שמדינת ישראל מחויבת במלחמה הזאת, כמו הרבה מדינות מתוקנות בעולם.
יאיר גלר: אנחנו עוסקים בזה הרבה מאוד שנים, נעסוק בזה הרבה מאוד שנים וכל מה שנשקיע היום רק יהיה לטובת החברה, לטובת העם והמדינה, משום שככל שנשכיל להשקיע יותר בגילאים הצעירים נמנע את אותן תופעות, את אותם נזקים קשים מאוד בהמשך הדרך, ואנחנו יודעים לאילו מקומות זה יכול להוביל.
יאיר גלר: ברשותך, הייתי רוצה לתת במספר מילים את הנתונים לחברי הועדה הנכבדים, על מנת שנבין על מה נסב הדיון הזה.
יאיר גלר: אנחנו עדים במדינת ישראל, והנתונים שאני אומר הם מבוססי מחקר אחת למספר שנים, אנחנו בודקים את עצמנו.
יאיר גלר: אנחנו יודעים שיש במדינת ישראל כ-320 אלף משתמשי סמים ועוד כ-500 אלף משתמשים באלכוהול, שגם עליו אייחד את הדיון בנפרד.
יאיר גלר: מתוכם, מתוך 320 אלף משתמשים בסמים, יש כ-58 אלף בני נוער.
יאיר גלר: מדובר בגילאי 12 עד 18, ואני סבור שבהם ניתן וחובה עלינו למקד את עיקר המאמצים על מנת למנוע את גלישתם במדרון הזה, על מנת למנוע את כניסתם למעגל הסמים, שלחלק מהם היציאה קשה מאוד ועד בלתי אפשרית.
יאיר גלר: מדינת ישראל היא מדינה מתקדמת.
יאיר גלר: כרוב המדינות המערביות היא עושה הרבה מאוד פעילות ויוזמות בהרבה מאוד תחומים החל ממניעה, דרך טיפול, דרך שיקום, דרך אכיפה, דרך חינוך.
יאיר גלר: היא עושה הרבה מאוד פעילויות לטובת המלחמה הזאת על מנת להצליח בה, והמשרדים בהחלט משתפים פעולה.
יאיר גלר: המשרד לביטחון פנים, שהיום זה המשרד הממונה עלינו, השר הממונה על ביצוע החוק, קיבל את הסמכויות מראש הממשלה והוא כרגע המשרד שמוביל את המדיניות בנושא.
יאיר גלר: וכמובן, גם משרדי הרווחה ,הבריאות, החינוך והמשפטים.
יאיר גלר: למעשה, כל השותפים האלה שם שותפים באותה מלחמה, והרשות עושה את עבודתה על מנת לאגד ולקבוע את המדיניות ולהפעיל את אותן פעילויות כל כך חשובות לטובת הצלחת המשימה הזאת.